Rimatara

Rimatara () – sala Ramiajame vandenyne, Prancūzijos Polinezijos pietinėje dalyje, Tubuajo salyne. Plotas – 8,6 km².

Sala yra vakariniame Tubuajo salyno gale, 150 km į vakarus nuo Rurutu, 550 km į pietus nuo Taičio. Rimatara yra apskrita vulkaninė plynaukštė, supama koralų rifo. Aukštis iki 83 m (Uhau k.).

2017 m. Rimataroje gyveno 885 žmonės.Recensement de 2017 – Répartition de la population de la Polynésie française par îles, Institut de la statistique de la Polynésie française (ISPF) Sala kartu su negyvenamomis Marijos salomis sudaro komuną. Pagrindinė gyvenvietė – Amaru (289 gyv.). Įrengtas aerodromas.

Rimatara – viena vėliausiai europiečių pasiektų Polinezijos salų. Ją 1821 m. „atrado“ kapitonas Samuelis Pinderis Henris. 1822 m. įkurta protestantų misija.

 Šaltiniai 


Kategorija:Tubuajo salų komunos
Kategorija:Tubuajo salos